Skemmdur vegur eftir jarðskjálfta í Chile 27. febrúar 2010 . Í skjálftanum við Súmötru á annan í jólum 2004 fórust um 300.000 manns í 12 löndum , þegar risaflóðbylgjur af Indlandshafi gengu á land . Í jarðskjálftanum í Íran , 26. desember 2003 , eyðilögðust söguleg og menningarleg mannvirki á aðeins 13 sekúndum , sum þeirra reist fyrir um 2000 árum . Í skjálftanum í Kobe ( Hygog-ken Nanub ) í Japan 17. janúar 1995 fórust þannig 6.430 manns og um 105.000 byggingar gjöreyðilögðust . Mannvirki hristast í sundur þegar jörð skelfur . Undirstöður síga og skekkjast með tilheyrandi afleiðingum . Jarðskriður , grjóthrun og snjóflóð af völdum jarðskjálfta geta fallið á byggð . Í skjálftum getur vatn í uppistöðulónum ólgað og skvettur þeyst yfir nálæð mannvirki . Í versta falli bresta stíflur , og flóðbylgja æðir frá uppistöðulóni niður árfarveg . Loks valda stórir jarðskjálftar því stundum að landsig eða landris breytir strandlínum og vatnasvæðum með tilheyrandi afleiðingum fyrir nærliggjandi byggð . Vísindavefurinn , 28. september 2015 . Sótt 5. desember 2019 . Hvað farast margir í jarðskjálftum árlega og hvað veldur helst tjóni í skjálftum ? “ Vísindavefurinn . 28. sep. 2015 . Vefsíða . 5. des. 2019 .